Drammensveien (Oslo)

Drammensveien (33–289, 42–120, 126–290) er en gate fra Oslo sentrum til Vækerøkrysset. Den begynte opprinnelig  ved  Stortinget, men i 1865 fikk strekningen fra Wessels plass (ved Stortingsbygningen) til Frederiks gate navnet Stortingsgata, fra 1. mai 2006 fikk strekningen fra Frederiks gate til Solli plass navnet Henrik Ibsens gate. Samtidig fikk den opprinnelige Henrik Ibsens gate navnet Hammersborggata. Det kongelige slott endret samtidig adresse fra Drammensveien 1 til Henrik Ibsens gate 1, for i 2012 å omreguleres til Slottsplassen 1.

Gaten passerer Frogner, Skillebekk, Skarpsno, Skøyen, Bestum, Vækerø og Lilleaker før den passerer bygrensen ved Lysakerelva og fortsetter i Bærum. Strekningen mellom Halvdan Svartes gate og Sjølystveien er del av Ring 2; det er her bomstasjon i retning sentrum. Fra Sjølyst til bygrensen er veien del av E18.

 Bygninger 

 Fra Solli til Skillebekk 

NrBildeBeskrivelse 35  Drammensveien 35|100px|bottom  Villa oppført for lege L. Schibbye i 1898 av arkitekt Christian Fürst. Nybarokk. Hovedkvarter for Osram fra 1958. 37  Drammensveien 37|100px|bottom  Villa oppført 1895 ved arkitekt Ove Ekman. 39  Drammensveien 39|100px|bottom  Villa oppført for grosserer Chr. Andersen i 1896 ved arkitekt Hagbarth Schytte-Berg. Nyrenessanse, fasader av gul tegl. Bygningen huser i dag Argentinas ambassade. 41  Drammensveien 41|100px|bottom  «Villa Fredly», villa i pusset tegl med nybarokk preg. Oppført 1907 av arkitekt Ole Sverre for skipsreder Fred. Olsen. Sundts premie 1908. 42  Drammensveien 44 B|100px|bottom  Sverre-gården. 4-etasjers boliggård oppført av Ole Sverre for egen familie. Fasade i gul tegl. Bygningen omfatter også adressene Thomles gate 4-6. 43  Drammensveien 43|100px|bottom  Villa oppført for grosserer C. A. Høyer i 1898 ved arkitekt Ole Sverre. Nybarokk, anstrøk av jugend. 44  Drammensveien 44|100px|bottom  Oppført 1935 for Det norske medicinske Selskab ved arkitektene Thorvald og Henning Astrup. 45  Drammensveien 45|100px|bottom  «Gallusgården» (ark. Ove Ekman og Einar Smith) oppført 1895 for Moritz Emil Theodor Gallus, som bodde der en årrekke. 47-49  Drammensveien 47-49|100px|bottom   Dobbelthus oppført i 1889-90 for Jan Andersen ved arkitektene Ekman & Smith. Ligger vis-à-vis Olaf Bulls plass 54A  Drammensveien 54A|100px|bottom  Leiegård oppført i 1936 ved arkitekt Ernst Motzfeldt. Funksjonalisme. 54B  Drammensveien 54B|100px|bottom  Leiegård oppført i 1937 ved arkitektene Hans Backer Fürst og Bredo Berntsen. Funksjonalisme. 55  Drammensveien 55|100px|bottom  Funksjonalistisk boliggård (ark. Ahasverus Munthe-Kaas Vejre) oppført ved Gabels gate 1934. 3 /1 2 etasjer. 56A-B  Drammensveien 56|100px|bottom  Leiegård oppført i 1936 ved arkitekt Ernst Motzfeldt. Funksjonalisme. 56C  Drammensveien 56|100px|bottom  Leiegård oppført i 1937 ved arkitektene Hans Backer Fürst og Bredo Berntsen. Funksjonalisme. 60  Drammensveien 60|100px|bottom   Her lå tidligere hovedbølet på Rosenborg løkke. Nåværende kontorbygg ble tegnet for Rikstrygdeverket av arkitekt Frithjof Stoud Platou. Bygningskomplekset ble bygget i 1958–60 og består av en høyblokk i 10 etasjer, en lavblokk i 2–3 etasjer (fredet i 2017)VG 18. mars 2017 og et parkanlegg. Senere ble den hovedkontor for Skanska Bolig og fra 2018 bydelens hus for bydel Frogner. 62  Drammensveien 62|100px|bottom  Bygård tegnet av Carl Anian Aaman. Forretninger i gateetasjen, ellers boliger. 64–66  Drammensveien 64|100px|bottom  Leiegårdskompleks tegnet av Henry Bucher og oppført for egen regning i 1890. Strekker seg rundt hjørnet ved Gabels gate (den siden som ses på bildet). Uttrykket er senere noe forenklet. 68  Drammensveien 68|100px|bottom  Portnerboligen til Østre Terningbekken stod ved hjørnet mot Bjørn Farmanns gate, men ble revet 27. oktober 1898. Bygården som erstattet den, er tegnet av Alfred Køhn. I bakgården er en tidligere stallbygning med adressen Bjørn Farmanns gate 19. 72  Drammensveien 72|100px|bottom  Fireetasjers hjørnegård (ark. Ludwig Zapffe) i pusset tegl, oppført 1900. Balkonger tilføyd senere.

 Skarpsno 

NrBildeBeskrivelse 69  Drammensveien 69|100px|bottom   Villa oppført i 1891 ved arkitekt Christian Reuter. Bygningen er nå fransk ambassade. 74  Drammensveien 74|100px|bottom  Russlands ambassade. Tidligere holdt den tyske legasjon til her. Bygningen ut mot gaten ble oppført ved arkitekt Oscar Hoff i 1926. Bygningen ligger ved Ukrainas plass; bydelsutvalget har også vedtatt at den formelle gateadressen for denne eiendommen skal endres til Ukrainas plass. 78  Drammensveien 78|100px|bottom  Det Norske Videnskaps-Akademi, oppført 1887 av arkitekt Herman Major Backer. Opprinnelig privatvilla for statsråd Hans Rasmus Astrup. 79  Drammensveien 79|100px|bottom   «Frognæs», løkkebygning omarbeidet til villa av arkitektene Christian H. Grosch og Heinrich E. Schirmer i 1859. Bygningen er i dag bolig ved den britiske ambassade. 80  Drammensveien 80|100px|bottom  Nordisk nybarokk villa oppført 1910-12 av arkitekt Hans Backer Fürst for grosserer Peter A. Petersen. Bygningen er i dag den franske ambassadens residens. 80 D  Drammensveien 88 D|100px|bottom  Nybarokk villa oppført i 1918 av arkitekt Ole Sverre for skipsreder Rudolf Olsen. Eiendommen omfatter to portnerboliger med pyramidetak (adresse Drammensveien 80 B) oppført i 1921 av samme arkitekt. Bygningen brukes i dag til den brasilianske ambassadens residens. 82  Drammensveien 82|100px|bottom  Nybarokk villa oppført i 1930 av arkitekt Eivind Gleditsch. Nå holder Kroatias og Venezuelas ambassade til her. 82 C  Drammensveien 82 C|100px|bottom  Villa oppført i 1899 av arkitekt Henrik Nissen for grosserer Preuthen. Israels ambassade holdt til her frem til 2000. Nå Tunisias ambassade. 83  Drammensveien 83|100px|bottom  Trevilla i sveitserstil oppført i 1891 ved arkitekt Kristen Rivertz. Ombygget 1956 ved arkitektene Biong & Biong. Senere holdt Skarpsnoklinikken til her. 84  Drammensveien 84|100px|bottom  Frittliggende bygård oppført i 1992 ved Selvaagbygg. 87  Drammensveien 87|100px|bottom  Villa oppført i 1893 i nordisk nyrenessanse ved arkitekt Bernhard Steckmest for grosserer A. Semb. Nå residensen til den egyptiske ambassaden. 88 B  Drammensveien 88 B|100px|bottom  Villa oppført for bryggerieier Hugo Wetlesen i 1900-02 av arkitekt Herman Major Backer. Blanding av nyrenessanse og nybarokk, blant annet med tempelgavler ut mot Frognerkilen. Tilbygg 1908 og 1924. Bygningen brukes i dag av den norske avdelingen av Universal Music. 88 C  Drammensveien 88 C|100px|bottom  Villa oppført for vingrosserer Alfred Larsen i 1902 av arkitekt Herman Major Backer. Ble sammen med nr. 88 B kalt «Øl og dram» på folkemunne. Nybarokk, med vinduer i jugend. Bygningen huser i dag Sør-Afrikas ambassade. 88 E  Drammensveien 88 E|100px|bottom  Villa oppført 1923–25 av arkitektene Lars Backer og Ole Øvergaard i italienskinspirert nyklassisisme. Sundts premie 1926. Bygningen huser i dag Irans ambassade. 89  Drammensveien 89|100px|bottom  Villa i rød tegl oppført 1911 av arkitekt Ole Sverre. Sundts premie 1912. Bygget hører nå til Portugals ambassade. 90 A  Drammensveien 90 A|100px|bottom  Villa oppført i 1919 ved arkitekt Hans Backer Fürst for direktør H. Isachsen jr. Nå holder Egypts ambassade til her. 91  Drammensveien 91|100px|bottom  Frittliggende bygård oppført i 1930-31 ved arkitekt W. Kielland. 93  Drammensveien 93|100px|bottom  To frittliggende bygårder oppført 1938-40 ved arkitekt Ahasverus Munthe-Kaas Vejre. Funksjonalisme. 95  Drammensveien 95|100px|bottom  Stor murvilla oppført 1919 ved arkitekt Hans Backer Fürst. 96 G  Drammensveien 96 G|100px|bottom  Klassisistisk villa oppført i 1918-19 av arkitekt C. H. Magnus for direktør Amundsen. Senere blant annet brukt av Jesu Kristi kirke av siste dagers hellige. 97  Drammensveien 97|100px|bottom  «Bilbransjens hus». Opprinnelig hotell bygget i 1923 ved arkitekt Morten Wagle. Fra 1978 tilhørende Norges Bilbransjeforbund. 97 B  Drammensveien 97 B|100px|bottom  Frittliggende bygård oppført i 1927 ved arkitekt Reidar Johnsen. Moderne nyklassisisme. 98  Drammensveien 98|100px|bottom  Liten, frittliggende leiegård. Oppført 1896 ved arkitekt Henrik Nissen. 99  Drammensveien 99|100px|bottom  «Langeløkken», senere kjent som «Aschehougvillaen». Villa fra 1875, ombygget og tilbygget for William Nygaard d.e. i 1903 av arkitekt Halfdan Berle, igjen endret i 1910 ved arkitekt Henrik Bull. I 1941-43 var den hovedkvarter for Germanische Leitstelle. Bygningen brukes nå som representasjonsbolig for H. Aschehoug & Co. (W. Nygaard). 102  Drammensveien 102|100px|bottom  Jugendvilla bygget i 1916 for grosserer Alf Paus. Drammensveien 102 (uten bokstav) har inngang fra Frøyas gate. Den har senere fått adresse til Frøyas gate 5. 102 B  Drammensveien 102 B|100px|bottom  Nybarokk, frittliggende leiegård. Oppført for byggmester Emmanuel Olsen i 1896, etter tegninger av arkitekt Kristen Rivertz. 102 G   Sveitservilla revet i 1980-årene. Ny bygård fra 1992. Inngang fra Frøyas gate. 102 H  Drammensveien 102 H|100px|bottom  Nyromansk villa oppført 1899 ved arkitekt Ingvar Hjorth. Riksantikvar Harry Fetts bolig 1927-38. Nå Saudi-Arabias ambassade. 102 L   Jugendvilla oppført i 1912 for Severine Marie Bye. Inngang fra Frøyas gate. 103  Drammensveien 103 |100px|bottom  Frittliggende bygård oppført i 1912 ved arkitekt Harald Hals. Nasjonalromantisk/jugend. 103 C  Drammensveien 103 C|100px|bottom  Frittliggende bygård oppført 1923 ved arkitekt Søren Wiese Opsahl. Nybarokk. 103 D  Drammensveien 103 D|100px|bottom  Nyklassisistisk villa oppført i 1917 av arkitektene Borthen & Brantzeg for direktør Wikborg. Bygningen huset Belgias ambassade inntil mai 2015. 104  Drammensveien 104|100px|bottom  Toetasjes trevilla bygget for teatermaler Jens Wang i 1891, senere påbygget. Tidligere kontor for PLOs delegasjon i Norge. 105  Drammensveien 105|100px|bottom  Nybarokk villa oppført i 1917 for grosserer Christian Strøm ved arkitekt Erik Waldemar Glosimodt. Nå Bosnia-Hercegovinas ambassade. Under krigen hadde Germanske SS Norge kontorer i bygningen.

 Fra Olav Kyrres plass til Skøyen 

NrBildeBeskrivelse 110  Drammensveien 110|100px|bottom  Rekkehusområde i funksjonalisme. Oppført av arkitekt Nicolai Beer, 1933. 111 B  Drammensveien 111 B|100px|bottom  DDRs tidligere ambassade, nå Norsk-Tysk Handelskammer. 112  Drammensveien 112|100px|bottom  Bygning oppført 1918 for skipsreder N. C. Evensen. Senere brukt til pensjonat, restaurant og selskapslokaler. Kontorer fra 1980. 116 B  Drammensveien 116 B|100px|bottom  En funksjonalismeleiegård i betong. Oppført 1936 av arkitekt Ragnar Nilsen. Sundts premie 1936. 118  Drammensveien 118|100px|bottom  Katrinelund, antagelig bygget ved begynnelsen av ved 1800-tallet. Huset er i empire, med noen hint av sveitserstil. Bygningen ble senere overtatt av Oslo kommune. 130  Drammensveien 130|100px|bottom  Det tidligere Thunes mekaniske verksted med verkstedhall, administrasjonsbygning, maskinhall, plateverksted mm. Fabrikkomplekset ble oppført fra 1900 og utvidet er rekke ganger. Ominnredet til butikker og bevertningssteder på slutten av 1980- og begynnelsen av 90-tallet. 131  Drammensveien 131|100px|bottom  Hovedkontor til Yara International. 145  Drammensveien 145|100px|bottom  Skøyen Attrium, kontorbygg fra 1995. 147  Drammensveien 147|100px|bottom  Kontorbygg, her har blant annet Møllergruppen holdt til. Tidligere lå en tennishall her, revet 1999. 100px|Tennishallen 1931 149  Drammensveien 149|100px|bottom  Tidligere ESSO-bensinstasjon og senere parkeringsplass. Nå hovedkontor for Orkla under bygging.Nenyheter  - Orkla ga opp - Orkla har gitt opp og nøyer seg med 16 etasjer for det nye hovedkontoret på Skøyen. (25.04.2016) 153  Drammensveien 153|100px|bottom  Kontorbygg fullført 1990 ved arkitektene Arniforum AS, Arnstein W. Friling. Esso Norges hovedkvarter. Huser også BW Offshore. 155  Drammensveien 155|100px|bottom  Sofienlund, løkkeeiendom utskilt fra Skøyen hovedgård 1813. Våningshus oppført 1813, om- og tilbygget 1820. Tømmerbygning i to etasjer. Sidebygning på én og en halv etasje i panelt tømmer. 

 Fra Sjølyst til Lysaker 

NrBildeBeskrivelse 211-213  Drammensveien 211-213|100px|bottom  Unitorbygningen Maritim. Oppført for Linstow Eiendom AS  i 1995-97 av arkitektene Målsnes-Nyhus AS. «Nyfunkis». 225  Drammensveien 225|100px|bottom  Vækerø brannstsjon og politistasjon (ark. Nils Bay). Nå boliger. 230  Drammensveien 230|100px|bottom  Løvenskiold-Vækerøs hovedkvarter. 250  Drammensveien 250|100px|bottom  Vækerø hovedgård. Nygotisk våningshus oppført i 1880 av arkitekt Heinrich Schirmer for Carl Otto Løvenskiold. Tilbygg i 1982 ved arkitekt Christian Fredrik Størmer. 260  Drammensveien 260|100px|bottom  Norsk Hydros hovedkvarter. 288  Drammensveien 288|100px|bottom  Modernistisk kontorbygg oppført for Gjensidige i 1991 ved arkitekt Petter Bogen AS. Syv etasjer. Fasade med rødlige grantittplater mot veien og oppløste fasader kledd med glassplater mot fjorden. 290  Drammensveien 290|100px|bottom  Sollerud gård. Klassisistisk hovedbygning i pusset tegl oppført 1871 av arkitekt Heinrich Ernst Schirmer.

 Referanser 
Tvedt, Knut Are (red.), Oslo byleksikon, Kunnskapsforlaget 2000

Digitalt museum om portnerboligen.
Alfred Køhn i Norsk kunstnerleksikon

Engh, side 135 
Engh, side 136
Bruun, side 31-32
Bruun, side 104 
Bruun, side 105
Bruun, side 108
Bruun, side 123
Bruun, side 139
Bruun, side 157
Bruun, side 158
Bruun, side 275

Oslo gårdkalender, s. 59.
Oslo gårdkalender, s. 60.

Jakhelln, side 187-193 

 Litteratur 






 Eksterne lenker 

 Oslo kommunes vedtak om navneendring

Kategori:Veier i Oslo
Kategori:Veier i bydel Frogner
Kategori:Veier i bydel Ullern
Kategori:Veier på Skøyen (strøk)
Kategori:Veier på Skøyen (delområde)